CELEX: 31982D0238
Language: el
Date: 1982-03-29 00:00:00
Title: 82/238/EOK: Απόφαση τής Επιτροπής τής 29ης Μαρτίου 1982 περί εγκρίσεως προγράμματος γιά τή μεταποίηση καί τήν εμπορία στόν τομέα τών δενδροκηπευτικών τής Ιρλανδίας, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0238

82/238/EOK: Απόφαση τής Επιτροπής τής 29ης Μαρτίου 1982 περί εγκρίσεως προγράμματος γιά τή μεταποίηση καί τήν εμπορία στόν τομέα τών δενδροκηπευτικών τής Ιρλανδίας, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 106 της 21/04/1982 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Μαρτίου 1982  περί εγκρίσεως προγράμματος για τη μεταποίηση και την εμπορία στον τομέα των δενδροκηπευτικών της Ιρλανδίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (82/238/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 29 Ιουλίου 1981, η ιρλανδική κυβέρνηση εξήγγειλε πρόγραμμα για τη μεταποίηση και την εμπορία στον τομέα των δενδροκηπευτικών, και παρέσχε συμπληρωματικά στοιχεία στις 17 Σεπτεμβρίου 1981·  ότι το εν λόγω πρόγραμμα αποβλέπει στη διεύρυνση, τη συγκέντρωση, τον εκσυγχρονισμό και την ορθολογική οργάνωση των εγκαταστάσεων μεταποιήσεως και εμπορίας οπωροκηπευτικών, μανιταριών, προϊόντων φυτωρίων, αρωματικών και φαρμακευτικών φυτών, καθώς και ανθέων και βολβών, προκειμένου να σταθεροποιηθούν τα εισοδήματα των παραγωγών· ότι επομένως αντιπροσωπεύει ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 για τους τομείς των οπωροκηπευτικών και των μανιταριών, και αποδεικνύει ότι μπορεί να επιτευχθούν οι στόχοι του άρθρου 1 του εν λόγω κανονισμού στους σχετικούς τομείς στην Ιρλανδία· ότι η προθεσμία που καθορίστηκε για την εφαρμογή του προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 περίπτωση ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα για τη μεταποίηση και την εμπορία στους τομείς των δενδροκηπευτικών και των μανιταριών που εξαγγέλθηκε από την ιρλανδική κυβέρνηση στις 29 Ιουλίου 1981 και συμπληρώθηκε στις 17 Σεπτεμβρίου 1981, σύμφωνα με τον κανονισμό (ΕΟΚ) αριθ. 355/77, για τη μεταποίηση και την εμπορία των οπωροκηπευτικών και των μανιταριών.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 29 Μαρτίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.